Begrotingsrede 2017: DA teleurgesteld gordel is nie stywer getrek niePravin Gordhan (22 Februarie 2017) Foto: GCIS Die Demokratiese Alliansie het Woensdag gesê hy het verwag dat Pravin Gordhan, minister van finansies, meer verminderings in besteding vir die regering sou aankondig en dat programme, wat werk sou verskaf aan jong mense in die land, geherprioritiseer sou word. David Maynier, woordvoerder van die DA, het gesê ŉ omvattende bestedingshersiening, wat op die party se wenslysie was vóór die begrotingsrede gelewer is, sou jong mense en werkloses van werk verskaf het. Die DA het gesê alhoewel persone met ŉ hoër inkomste meer belasting gaan betaal, word alle persone wat belasting betaal deur die begroting geraak. “Die waarheid is dat alle inkomstebelastingbetalers hierdeur geraak word, want slegs R4,4 miljard sal uit die nuwe hoër belastingkategorie ingesamel word.”